# Официален вестник L 236I/2022

| | ISSN 1977-0618 |
| --- | --- |
| Официален вестник
  на Европейския съюз | L 236I |
| | |
| Издание на български език | Законодателство | Година 6513 септември 2022 г. |

ISSN 1977-0618

Официален вестник

на Европейския съюз

L 236I

Издание на български език

Законодателство

Година 6513 септември 2022 г.

---

| Съдържание | | II   Незаконодателни актове | Страница |
| --- | --- | --- | --- |
| | | РЕШЕНИЯ |
| | * | Решение (ЕС) 2022/1521 на Европейската централна банка от 12 септември 2022 година относно временни корекции на олихвяването на някои депозити, които не са свързани с паричната политика, държани в национални централни банки и в Европейската централна банка (ЕЦБ/2022/30) | 1 |

Съдържание

II   Незаконодателни актове

Страница

РЕШЕНИЯ

*

Решение (ЕС) 2022/1521 на Европейската централна банка от 12 септември 2022 година относно временни корекции на олихвяването на някои депозити, които не са свързани с паричната политика, държани в национални централни банки и в Европейската централна банка (ЕЦБ/2022/30)

(ЕЦБ/2022/30)

1

| BG | Актовете, чиито заглавия се отпечатват с нормален шрифт, са актове по текущо управление на селскостопанската политика и имат кратък срок на действие.
  Заглавията на всички останали актове се отпечатват с удебелен шрифт и се предшестват от звезда. |
| --- | --- |

BG

Актовете, чиито заглавия се отпечатват с нормален шрифт, са актове по текущо управление на селскостопанската политика и имат кратък срок на действие.

Заглавията на всички останали актове се отпечатват с удебелен шрифт и се предшестват от звезда.

---

II Незаконодателни актове

РЕШЕНИЯ

| 13.9.2022 | BG | Официален вестник на Европейския съюз | LI 236/1 |
| --- | --- | --- | --- |

13.9.2022

BG

Официален вестник на Европейския съюз

LI 236/1

---

РЕШЕНИЕ (ЕС) 2022/1521 НА ЕВРОПЕЙСКАТА ЦЕНТРАЛНА БАНКА

от 12 септември 2022 година

относно временни корекции на олихвяването на някои депозити, които не са свързани с паричната политика, държани в национални централни банки и в Европейската централна банка (ЕЦБ/2022/30)

УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,

като взе предвид Договора за функционирането на Европейския съюз, и по-специално член 127, параграф 2, първо тире от него,

като взе предвид Устава на Европейската система на централните банки и на Европейската централна банка, и по-специално член 3.1, първо тире и членове 12.1, 14.3, 17 и 18 от него,

като взе предвид Насоки (ЕС) 2019/671 на Европейската централна банка от 9 април 2019 г. относно вътрешните операции по управление на активи и пасиви от националните централни банки (ЕЦБ/2019/7) (1),

като взе предвид Решение (ЕС) 2019/1743 на Европейската централна банка от 15 октомври 2019 г. относно олихвяването на наличностите от свръхрезерви и на някои депозити (ЕЦБ/2019/31) (2),

като взе предвид Решение 2010/275/ЕС на Европейската централна банка от 10 май 2010 г. относно управлението на пакет от двустранни заеми в полза на Република Гърция и за изменение на Решение ЕЦБ/2007/7 (ЕЦБ/2010/4) (3),

като има предвид, че:

| (1) | Управителният съвет взе решение относно някои правила за олихвяване, които да се прилагат по отношение на: а) депозити на сектор „Държавно управление“, държани в национални централни банки на държави членки, чиято парична единица е еврото (наричани по-долу „НЦБ“), действащи като фискални агенти съгласно член 21.2 от Устава на Европейската система на централните банки и на Европейската централна банка (наричан по-долу „Уставът на ЕСЦБ“), посочени в Насоки (ЕС) 2019/671 (ЕЦБ/2019/7); и б) някои депозити, държани в Европейската централна банка (ЕЦБ), действаща като фискален агент за институции, органи, служби или агенции на Съюза, органи на централната власт, регионални, местни или други органи на публичната власт, други органи, регулирани от публичното право, или публични предприятия на държави членки съгласно членове 21.1 и 21.2 от Устава на ЕСЦБ, посочени в Решение (ЕС) 2019/1743 (ЕЦБ/2019/31) и Решение 2010/275/ЕС (ЕЦБ/2010/4). Олихвяването, приложимо за всеки от тези депозити, понастоящем е различно в зависимост от това дали лихвеният процент по депозитното улеснение за съответния календарен ден е отрицателен или е равен на нула процента или по-висок. |
| --- | --- |

(1)

Управителният съвет взе решение относно някои правила за олихвяване, които да се прилагат по отношение на: а) депозити на сектор „Държавно управление“, държани в национални централни банки на държави членки, чиято парична единица е еврото (наричани по-долу „НЦБ“), действащи като фискални агенти съгласно член 21.2 от Устава на Европейската система на централните банки и на Европейската централна банка (наричан по-долу „Уставът на ЕСЦБ“), посочени в Насоки (ЕС) 2019/671 (ЕЦБ/2019/7); и б) някои депозити, държани в Европейската централна банка (ЕЦБ), действаща като фискален агент за институции, органи, служби или агенции на Съюза, органи на централната власт, регионални, местни или други органи на публичната власт, други органи, регулирани от публичното право, или публични предприятия на държави членки съгласно членове 21.1 и 21.2 от Устава на ЕСЦБ, посочени в Решение (ЕС) 2019/1743 (ЕЦБ/2019/31) и Решение 2010/275/ЕС (ЕЦБ/2010/4). Олихвяването, приложимо за всеки от тези депозити, понастоящем е различно в зависимост от това дали лихвеният процент по депозитното улеснение за съответния календарен ден е отрицателен или е равен на нула процента или по-висок.

| (2) | На 8 септември 2022 г. Управителният съвет реши да повиши лихвения процент по депозитното улеснение със 75 базисни пункта. Съответно лихвеният процент по депозитното улеснение е 0,75 %, считано от 14 септември 2022 г. |
| --- | --- |

(2)

На 8 септември 2022 г. Управителният съвет реши да повиши лихвения процент по депозитното улеснение със 75 базисни пункта. Съответно лихвеният процент по депозитното улеснение е 0,75 %, считано от 14 септември 2022 г.

| (3) | Управителният съвет счита, че олихвяването на: a) депозити на сектор „Държавно управление“, държани в НЦБ, прилагани в съответствие с член 4, параграф 1 от Насоки (ЕС) 2019/671 (ЕЦБ/2019/7), и б) депозити, държани в ЕЦБ, прилагани в съответствие с член 2 от Решение (ЕС) 2019/1743 (ЕЦБ/2019/31) и член 5 от Решение 2010/275/ЕС (ЕЦБ/2010/4), следва да бъде коригирано временно според предвиденото в настоящото решение, за да се предотвратят неоправдани внезапни изходящи потоци на тези депозити от сметки на Евросистемата към парични пазари, като по този начин се запази ефективността на трансмисионния механизъм на паричната политика и се осигури нормално функциониране на финансовите пазари в среда с положителни лихвени проценти. |
| --- | --- |

(3)

Управителният съвет счита, че олихвяването на: a) депозити на сектор „Държавно управление“, държани в НЦБ, прилагани в съответствие с член 4, параграф 1 от Насоки (ЕС) 2019/671 (ЕЦБ/2019/7), и б) депозити, държани в ЕЦБ, прилагани в съответствие с член 2 от Решение (ЕС) 2019/1743 (ЕЦБ/2019/31) и член 5 от Решение 2010/275/ЕС (ЕЦБ/2010/4), следва да бъде коригирано временно според предвиденото в настоящото решение, за да се предотвратят неоправдани внезапни изходящи потоци на тези депозити от сметки на Евросистемата към парични пазари, като по този начин се запази ефективността на трансмисионния механизъм на паричната политика и се осигури нормално функциониране на финансовите пазари в среда с положителни лихвени проценти.

| (4) | За да се постигнат тези цели, настоящото решение следва да влезе в сила едновременно с увеличения лихвен процент по депозитното улеснение, който влиза в сила от 14 септември 2022 г. Поради това настоящото решение следва незабавно да влезе в сила на 14 септември 2022 г. и да остане в сила до 30 април 2023 г., |
| --- | --- |

(4)

За да се постигнат тези цели, настоящото решение следва да влезе в сила едновременно с увеличения лихвен процент по депозитното улеснение, който влиза в сила от 14 септември 2022 г. Поради това настоящото решение следва незабавно да влезе в сила на 14 септември 2022 г. и да остане в сила до 30 април 2023 г.,

ПРИЕ НАСТОЯЩОТО РЕШЕНИЕ:

Член 1

Депозити на сектор „Държавно управление“, държани в НЦБ и олихвявани в съответствие с член 4, параграф 1 от Насоки (ЕС) 2019/671 (ЕЦБ/2019/7)

1.   По отношение на олихвяването на депозити на сектор „Държавно управление“ се прилагат следните горни граници:

| а) | за овърнайт депозити — пазарният лихвен процент по необезпечени овърнайт депозити, за срочни депозити — пазарният лихвен процент по обезпечени депозити със съпоставим матуритет или, ако такъв не е наличен, пазарният лихвен процент по необезпечени овърнайт депозити; |
| --- | --- |

а)

за овърнайт депозити — пазарният лихвен процент по необезпечени овърнайт депозити, за срочни депозити — пазарният лихвен процент по обезпечени депозити със съпоставим матуритет или, ако такъв не е наличен, пазарният лихвен процент по необезпечени овърнайт депозити;

| б) | на всеки календарен ден общата сума на всички депозити на сектор „Държавно управление“, различни от депозитите на сектор „Държавно управление“, свързани с програма за корекции, държани в една НЦБ, която надвишава по-голямото от:






  i) | равностойността на 200 милиона евро; или |
| --- | --- | --- |

б)

на всеки календарен ден общата сума на всички депозити на сектор „Държавно управление“, различни от депозитите на сектор „Държавно управление“, свързани с програма за корекции, държани в една НЦБ, която надвишава по-голямото от:

i)

равностойността на 200 милиона евро; или

| ii) | 0,04 % от брутния вътрешен продукт на държавата членка, в която е седалището на НЦБ, |
| --- | --- |

ii)

0,04 % от брутния вътрешен продукт на държавата членка, в която е седалището на НЦБ,

се олихвява с лихвен процент до следното равнище:

| 1) | в случай на депозити, деноминирани в евро, лихвеният процент по депозитното улеснение или краткосрочният лихвен процент в евро (€STR), който от тях е по-нисък; |
| --- | --- |

1)

в случай на депозити, деноминирани в евро, лихвеният процент по депозитното улеснение или краткосрочният лихвен процент в евро (€STR), който от тях е по-нисък;

| 2) | в случай на депозити, деноминирани в други валути, се прилага подход, който е съпоставим за съответната валута с подхода, установен за депозити, деноминирани в евро, съгласно посоченото в подточка 1 по-горе. |
| --- | --- |

2)

в случай на депозити, деноминирани в други валути, се прилага подход, който е съпоставим за съответната валута с подхода, установен за депозити, деноминирани в евро, съгласно посоченото в подточка 1 по-горе.

За целите на определяне на прага, посочен в буква б), точка ii) по-горе, брутният вътрешен продукт се базира на годишната есенна икономическа прогноза, публикувана от Европейската комисия предишната година. Всяка НЦБ взема решение относно разпределянето на различните депозити на сектор „Държавно управление“ под и над прага.

| в) | Спрямо депозитите на сектор „Държавно управление“, свързани с програма за корекции, се прилагат процентите на олихвяване, посочени в буква а), или нула процента, което от тях е с по-висока стойност, но без да се отчита прагът, посочен в буква б). |
| --- | --- |

в)

Спрямо депозитите на сектор „Държавно управление“, свързани с програма за корекции, се прилагат процентите на олихвяване, посочени в буква а), или нула процента, което от тях е с по-висока стойност, но без да се отчита прагът, посочен в буква б).

2.   За целите на настоящия член се прилагат определенията, които се съдържат в член 2 от Насоки (ЕС) 2019/671 (ЕЦБ/2019/7).

Член 2

Някои депозити, държани в ЕЦБ и олихвявани в съответствие с член 2 от Решение (ЕС) 2019/1743 (ЕЦБ/2019/31) и член 5 от Решение 2010/275/ЕС (ЕЦБ/2010/4)

1.   Следните сметки, поддържани в ЕЦБ, се олихвяват с лихвения процент по депозитното улеснение или с краткосрочния лихвен процент в евро (€STR), който от тях е по-нисък:

| а) | сметки, поддържани в съответствие с Решение 2003/797/ЕО (ЕЦБ/2003/14) на Европейската централна банка (4), Решение 2011/15/ЕС (ЕЦБ/2010/31) на Европейската централна банка (5), Решение 2010/624/ЕС (ЕЦБ/2010/17) на Европейската централна банка (6) и Регламент (ЕС) 2020/672 на Съвета (7); |
| --- | --- |

а)

сметки, поддържани в съответствие с Решение 2003/797/ЕО (ЕЦБ/2003/14) на Европейската централна банка (4), Решение 2011/15/ЕС (ЕЦБ/2010/31) на Европейската централна банка (5), Решение 2010/624/ЕС (ЕЦБ/2010/17) на Европейската централна банка (6) и Регламент (ЕС) 2020/672 на Съвета (7);

| б) | сметки, поддържани в съответствие с Решение 2010/275/ЕС (ЕЦБ/2010/4). |
| --- | --- |

б)

сметки, поддържани в съответствие с Решение 2010/275/ЕС (ЕЦБ/2010/4).

2.   За целите на параграф 1, буква а), когато е необходимо по тези сметки да бъдат държани депозити преди датата, на която трябва да се извърши плащане в съответствие със законовите или договорните разпоредби, приложими към съответния механизъм, тези депозити се олихвяват през този предварителен период с нула процента или с краткосрочния лихвен процент в евро (€STR), който от тях е по-висок.

3.   Специалната сметка, поддържана в ЕЦБ в съответствие с член 13, параграф 2 от Решение за изпълнение на Комисията от 14 април 2021 г. за установяване на необходимите условия за администриране на операциите по получаване на заеми съгласно Решение (ЕС, Евратом) 2020/2053 на Съвета и за операциите по предоставянето на средства за заеми, отпускани в съответствие с член 15 от Регламент (ЕС) 2021/241 на Европейския парламент и на Съвета (8), за целите на пруденциалните касови наличности по посочения член, се олихвява с нула процента или с краткосрочния лихвен процент в евро (€STR), който от тях е по-висок, освен когато общата сума на депозитите, държани в тази специална сметка, надхвърля 20 милиарда евро, в който случай превишението над 20 милиарда евро се олихвява с лихвения процент по депозитното улеснение или с краткосрочния лихвен процент в евро (€STR), който от тях е по-нисък.

Член 3

Временна дерогация

В случай на стълкновение между настоящото решение и член 4, параграф 1 от Насоки (ЕС) 2019/671 (ЕЦБ/2019/7), член 2 от Решение (ЕС) 2019/1743 (ЕЦБ/2019/31) или член 5 от Решение 2010/275/ЕС (ЕЦБ/2010/4), предимство има настоящото решение.

Член 4

Влизане в сила

Настоящото решение влиза в сила на 14 септември 2022 г. и остава в сила до 30 април 2023 г.

Съставено във Франкфурт на Майн на 12 септември 2022 година.

Председател на ЕЦБ

Christine LAGARDE

---

(1)  Насоки (ЕС) 2019/671 на Европейската централна банка от 9 април 2019 г. относно вътрешните операции по управление на активи и пасиви от националните централни банки (ЕЦБ/2019/7) (ОВ L 113, 29.4.2019 г., стр. 11).

1

(2)  Решение (ЕС) 2019/1743 на Европейската централна банка от 15 октомври 2019 г. относно олихвяването на наличностите от свръхрезерви и на някои депозити (ЕЦБ/2019/31) (ОВ L 267, 21.10.2019 г., стр. 12).

2

(3)  Решение 2010/275/ЕС на Европейската централна банка от 10 май 2010 г. относно управлението на пакет от двустранни заеми в полза на Република Гърция и за изменение на Решение ЕЦБ/2007/7 (ЕЦБ/2010/4) (ОВ L 119, 13.5.2010 г., стр. 24).

3

(4)  Решение 2003/797/ЕО на Европейската централна банка от 7 ноември 2003 г. относно администрирането на операциите по вземане и отпускане на кредити, извършени от Европейската общност в рамките на механизма за средносрочна финансова подкрепа (EЦБ/2003/14) (OВ L 297, 15.11.2003 г., стр. 35).

4

(5)  Решение 2011/15/ЕС на Европейската централна банка от 20 декември 2010 г. относно откриването на сметки за обработката на плащания, свързани със заеми от EFSF за държави-членки, чиято парична единица е еврото (ЕЦБ/2010/31) (ОВ L 10, 14.1.2011 г., стр. 7).

5

(6)  Решение 2010/624/ЕС на Европейската централна банка от 14 октомври 2010 г. относно администрирането на операциите по вземане и отпускане на кредити, извършени от Съюза в рамките на европейския механизъм за финансово стабилизиране (EЦБ/2010/17) (OВ L 275, 20.10.2010 г., стр. 10).

6

(7)  Регламент (ЕС) 2020/672 от 19 май 2020 г. за създаване на Европейски инструмент за временна подкрепа с цел смекчаване на рисковете от безработица при извънредни обстоятелства (SURE) вследствие на избухването на COVID-19 (ОВ L 159, 20.5.2020 г., стр. 1).

7

(8)  C(2021) 2502 final.

8

---